ວັກຊີນຕ້ານ ໂ ຄ ວິ ດ ຊະນິດສູບດົມຂອງຈີນ
ສຳນັກຂ່າວຊິນຫົວ ລາຍງານເມື່ອວັນທີ 30 ກໍລະກົດ 2021 ນີ້ວ່າ: ສະຖາບັນການແພດໃນຈີນ ພັດທະນາວັກຊີນຕ້ານ ໂ ຄ ວິ ດ ຊະນິດສູບດົມ ຫຼື ຮຽກວ່າ ‘ແອດໄຟ ເອັນໂດວີ’ ໃນກຸ່ມອາສາສະໝັກໃນໄລຍະທຳອິດ ພົບມີຄວາມປອດໄພດີ ຂະນະນີ້ຢູ່ໃນລະຫວ່າງທົດລອງໄລຍະ 2.ວັກຊິນປ້ອງກັນເຊື້ອໄວຣັດໂຄໂຣນາສາຍພັນໃໝ່( ໂ ຄ ວິ ດ -19) ຊະນິດສູດດົມ ຫຼື ສີດພົ່ນໃສ່ທາງຮູດັງ ແບບໃຊ້ອະດີໂນໄວຣັດເປັນຕົວນຳພາ(Adenovi rus vector) ທີ່ພັດທະນາໃນຈີນ ສະແດງຜົນປອດໄພໃນການທົດລອງທາງຄລີນິກ ໄລຍະທີ 1. ວັກຊີນປ້ອງກັນໂຣກ ໂ ຄ ວິ ດ -19 ໃຊ້ອະດີໂນໄວຣັດທາມ 5 ເປັນຕົວນໍາພາ ຫຼື ‘ແອດໄຟ ເອັນໂດວີ'(Ad5-nCoV) ເປັນການຮ່ວມພັດທະນາ ໂດຍສະຖາບັນການແພດທະຫານ ໂຮງໝໍ ຈົງໜານ ມະຫາວິທະຍາໄລ ອູ່ຮັ່ນ ແລະ ສະຖາບັນອື່ນໆ ຂອງຈີນ.
ການທົດລອງໃນສັດກ່ອນໜ້ານີ້ພົບວ່າ ວັກຊີນແອດໄຟ ເອັນໂດວີ ເຂັມດຽວສາມາດປ້ອງກັນການແບ່ງຕົວຂອງເຊື້ອໄວຣັດໂຄໂຣນາສາຍພັນໃໝ່ທີ່ຍັງບໍ່ກາຍພັນໃນທາງເດີນຫາຍໃຈສ່ວນເທິງ ໂດຍພູມຕ້ານທານເຍື້ອເມືອກມີສ່ວນຊ່ວຍກະຕຸ້ນເຍື້ອເມືອກ ແລະ ລະບົບພູມຕ້ານຂອງຮ່າງກາຍ ຊຶ່ງສາມາດປ້ອງກັນເຊື້ອໄວຣັດ ໂ ຄ ວິ ດ -19 ທີ່ບຸກ ໂ ຈ ມ ຕ ີ ຜິວເຍື້ອເມືອກໄດ້. ຜົນການທົດລອງພົບວ່າວັກຊີນຊະນິດສູບດົມນັ້ນ ມີຄວາມທົນທານດີໃຊ້ປະລິມານພຽງ 1 ໃນ 5 ຂອງວັກຊິນຊະນິດສັກເຂົ້າກ້າມຊີ້ນ ແລະ ກະຕຸ້ນໃຫ້ເກີດການຕອບສະໜອງທີ່ແຂງແຮງ. ໃນວັນທີ 28 ກໍລະກົດ ຜ່ານມາ ການທົດລອງວັກຊິນເຂັມກະຕຸ້ນຊະນິດສູບດົມມີຜົນຂອງການທົດລອງ ຫລັງຈາກໄດ້ຮັບການສັກວັກຊີນຊະນິດສັກເຂົ້າໃນກ້າມຊີ້ນເປັນເຂັມທຳອິດນັ້ນສາມາດກະຕຸ້ນການຕອບສະໜອງຂອງແອນຕິບອດໄດ້ຢ່າງດີ. ປັດຈຸບັນ ວັກຊີນຕ້ານໂຄວິດຊະນິດສູບດົົມ ແອດໄຟ ເອັນໂດວີ ກຳລັງຢູ່ລະຫວ່າງການທົດລອງທາງຄລີນິກ ໄລຍະ 2.